Karoline Daland

Karoline Daland (født 13. februar 1999) er en norsk friidrettsutøver som hovedsakelig konkurrerer i sprintløp og hekkesprint. Hun representerer Sørild FIK.
Hun har flere medaljer fra NM i friidrett, og vant 400 meter i Nordisk juniormesterskap i friidrett 2016.


== Idrettskarriere ==


=== 2011–13 ===
Daland hadde mange gode resultater på klubbnivå som ung. I 2011 vant hun 800 meter og høydehopp, og fikk sølv i lengdehopp, i sør-norsk mesterskap innendørs 2011. Hun vant 600 meter og høydehopp (J12) i Grimstadlekene 2011, og i Donald Duck Games 2011 vant hun lengdesprang og kom på annenplass i høydehopp.Året etter, i 2012, vant hun også 800 meter og høydehopp i Åpent Sør-Norsk Mesterskap innendørs. Utendørs vant hun 1500 meter og lengdehopp i J13-klassen i Tyrvinglekene og Søgnelekene, og i Grimstadlekene vant hun 600 meter og lengdehopp i samme aldersklasse. Hun deltok i Världsungdomsspelen 2012, der hun fikk sølv på 600 meter, bak svenske Elsa Nilsson, sølv på 1500 meter, bak Vilma Jonsson, og hun fikk bronse på 200 meter og i lengde.Hun vant 60 meter, 800 meter og lengde i Sør-Norsk Mesterskap 2013 innendørs 2013, i klassen J14. I Tjalvelekene vant hun 800 meter og lengdehopp, og i Tyrvinglekene vant hun 200 og 1500 meter.


=== 2014 ===
I Sør-Norsk Mesterskap innendørs 2014 vant Daland lengdehopp og 1000 meter i klassen J15-16. Hun deltok i Ungdomsmesterskapet innendørs 2014, der hun vant 800 meter med tiden 2:14,33, og hun kom på femteplass i lengdehopp.Utendørs vant hun 800 meter i Tønsberg Grand Prix i mai, og hun kom på annenplass på 800 meter og i lengde (J15) i Tyrvinglekene i juni. Hun vant 400 meter, og deltok også på Sørilds stafettlag som vant 1000 meter stafett i klassen J15/16. Hun vant også 400 meter i Bislett Sprint i juli. I Tjalvelekene 2014 vant hun 200 og 400 meter, samt 800 meter i seniorklassen.Hun fikk to medaljer i Junior-NM i friidrett 2014; gull på 1000 meter stafett og sølv på 800 meter, der hun ble slått av Malin Edland. På 400 meter kom hun på 6.-plass. I Ungdomsmesterskapet 2014 fikk hun sølv på 200 og 800 meter. Den 24. august satte hun personlig rekord på 800 meter, med tiden 2:09,26, da hun kom på femteplass i NM i friidrett 2014.


=== 2015 ===
Hun deltok i Sørvestmesterskapet 2015 innendørs, der hun vant 800 meter i seniorklassen, og fikk sølv på 200 meter. I Tyrvinglekene innendørs i februar vant hun lengde og 200 meter, og kom på annenplass på 800 meter. I Tyrvinglekene satte hun personlig rekord i lengde med 5,38 meter, og på 800 meter med tiden 2:10,57. I april deltok hun i kort løype i NM i terrengløp 2015, der hun fikk sølv i klassen ungdom 16, bak Malin Edland.
I Grimstadlekene 2015 kom hun på femteplass på 100 meter og tredjeplass på 400 meter, i seniorklassen. Hun vant 400 meter i Romerikslekene 2015. I Tyrvinglekene fikk hun sølv på både 200 meter, 400 meter og 400 meter hekk, men hun vant 400 og 800 meter i J16-klassen i Veidekkelekene. I juli deltok hun først i Världsungdomsspelen 2015, der hun kom på femteplass på 400 meter hekk og syvendeplass på 400 meter. I Junior-EM i friidrett 2015 (U20) deltok hun på 4 × 400 meter sammen med Emily Rose Norum, Sara Dorthea Jensen og Ingrid Linn Nordahl, og de endte på fjerdeplass med ny norsk juniorrekord på 3:38,98. Senere i juli deltok hun i Europeisk Ungdoms-OL 2015 (European Youth Olympic Festival), der hun løp på 55,18 i forsøket, men ble diskvalifisert for tyvstart i finalen.I august deltok hun i Junior-NM i friidrett 2015, i klassen J19. Hun vant 400 meter hekk, og fikk bronse på 400 meter, bak Emily Rose Norum og Sara Dorthea Jensen. Hun ble også tatt ut til å delta i Nordisk juniormesterskap i friidrett 2015, der hun kom på tredjeplass på 400 meter hekk, som beste norske utøver, og Norge vant her 4 × 400 meter stafett. I UM 2015 vant hun 300 meter hekk og 800 meter, og kom på fjerdeplass i lengde. Her satte hun personlig rekord på 300 meter hekk med 42,77 sekunder, i lengde med 5,52 meter, der hun hadde 1,5 m/s medvind, og på 800 meter med tiden 2.10.34.


=== 2016 ===
I Sørvestmesterskapet 2016 vant Daland 400 meter, og hun kom på annenplass på 200 meter og fjerdeplass på 60 meter. Hun satte her personlig rekord på 400 meter innendørs med 55,98 sekunder, som var over ett sekund raskere enn hennes forrige rekord. I Tyrvinglekene den 6. februar forbedret hun sin personlige rekord på 400 meter innendørs, til 55,87, og vant denne distansen i seniorklassen. Hun satte her også personlig rekord på 200 meter, til 25,08 sekunder. Hun ble tatt ut til å delta i nordisk innendørslandskamp i Växjö, der hun igjen satte ny personlig rekord på 400 meter, med 55,72, og endte på åttendeplass. Tiden hennes var den 12. beste juniortiden i Europa så langt dette året.NM i friidrett innendørs 2016 ble arrangert i Bærum 5. og 6. mars, og Daland fikk der bronse på 400 meter, med ny personlig rekord på 55,66.
Utendørssesongen startet med Grimstadlekene, der hun løp inn til fjerdeplass på 400 meter, Norwegian Grand Prix der hun kom på syvendeplass, og Romerikslekene der hun endte på annenplass. I NM i stafetter 2016 løp Sørild FIK inn til bronse på 4 × 400 meter stafett, med Daland på laget. Hun deltok i Norwegian Grand Prix, og kom der på syvendeplass på 400 meter. I Florø Friidrettsfestival sesongdebuterte hun 400 meter hekk, og kom på annenplass, bak ukrainske Anastassia Lebid. Hun løp der på 59,63, dette var under kravet til Ungdoms-EM og Junior-VM, og plasserte henne på tredjeplass på U18-statistikken hittil i 2016. I Tyrvinglekene vant hun 400 meter på tiden 56,14, og hun vant også 400 meter hekk på tiden 60,17.Hun deltok i Bauhaus Junioren-Gala 2016 i slutten av juni, og på 400 meter løp hun for første gang under 55 sekunder, og satte ny personlig rekord med 54,73. Dette holdt til femteplass, og var den nest raskeste tiden i Norge noen sinne, i klassen J17. Hun deltok også på 400 meter hekk, der hun kom på sjetteplass med tiden 1.00,20. I Ungdoms-EM i friidrett 2016 kom hun på femteplass på 400 meter hekk, der hun satte ny personlig rekord med tiden 59,23, og Norge kom på syvendeplass på 1000 m stafett. I NM i friidrett 2016 fikk hun to sølvmedaljer; individuelt kom hun på annenplass på 400 metet hekk, bak Amalie Iuel, og Sørild kom også på annenplass på 1000 meter stafett.
I august vant hun både 400 meter og 400 meter hekk i Junior-NM i friidrett 2016 (U20). Hun deltok også i Nordisk juniormesterskap i friidrett 2016 (U20 Nordic Match). Der vant hun 400 meter foran finske Aino Pulkkinen og norske Josefine Tomine Eriksen. I Diamond League-stevnet i Zürich 1. september deltok hun i «Young Diamonds Challenge», der hun kom på sjetteplass av åtte deltakere på 400 meter hekk, som yngste deltaker i dette feltet. I UM 2016 vant hun først 400 meter, deretter 300 meter hekk, og til slutt vant hun også 800 meter med ny mesterskapsrekord på 2:11,64. Sørild vant også 1000 meter stafett, der Daland løp sammen med Malin Mønsås, Anasta Lunde og Line Myrestøl Johansson.


=== 2017 ===
Under Nordisk mesterskap i friidrett innendørs 2017 i Tammerfors vant Norge 4 × 300 meter stafett for kvinner, med Daland på laget. Det norske laget løp her på 2:35,25, et halvt sekund foran Finland.Daland satte personlig rekord på 60 meter innendørs under Bassen Sprint den 25. februar, der hun løp på 8,07 og kom på fjerdeplass. Under Ungdomsmesterskapet i friidrett innendørs 2017 vant hun 400 meter i klassen J18-19.


== Referanser ==


== Eksterne lenker ==
(en) Karoline Daland – World Athletics 
(en) Karoline Daland – Diamond League 
(no) Statistikk hos Min Friidrettsstatistikk
(en) Profil hos European Athletics
(en) Profil hos All-Athletics Arkivert 25. november 2016 hos Wayback Machine.